
EXPUNERE DE MOTIVE  PRIVIND OPORTUNITATEA PROIECTULUI DE HOTĂRÂRE
Proiect de hotărâre privind aprobarea preţului pentru energia termică produsă în cogenerare şi livrată din centrala de cogenerare CET Sud Timişoara, aparţinând S.C. Compania Locală de Termoficare COLTERM S.A.
Compania Locală de Termoficare COLTERM S.A. Timişoara are ca obiect principal de activitate:
- producţia, transportul, transformarea, distribuţia şi furnizarea energiei termice;
- producţia şi vânzarea/furnizarea energiei electrice;
- exploatarea, întreţinerea, repararea şi dezvoltarea reţelelor termice şi a instalaţiilor din punctele şi centralele termice;
- hidroforizarea apei reci - prin intermediul staţiilor de hidrofor din 54 de puncte şi centrale termice
se asigură apa rece la toate imobilele cu mai mult de P+4 nivele;
- montarea şi exploatarea sistemelor de repartizare a costurilor.
	Hotărârea Consiliului Local nr. 126/18.10.2016 aprobă Formula de Determinare/Ajustare a Preţului de Producere în Cogenerare propusă de către S.C. Compania Locală de Termoficare COLTERM SA şi avizată de catre A.N.R.E. pentru determinarea /ajustarea preţului energiei termice livrate din centrala de cogenerare CET Sud Timişoara.
	Avizul A.N.R.E. nr. 16/06.09.2017 stabileşte preţul pentru energia termică produsă în cogenerare şi livrată din centrala de cogenerare CET Sud Timişoara, aparţinând S.C. Compania Locală de Termoficare COLTERM S.A.
Conform art. 13, lit. u) din Contractul de concesiune nr. 216/30.05.2006 pentru delegarea serviciului public de producere a energiei termice şi electrice, transport, distribuţie şi furnizare a energiei termice din municipiul Timişoara încheiat între S.C. Compania Locală de Termoficare COLTERM S.A. şi Primăria Municipiului Timişoara, aprobat prin Hotărârea Consiliului Local nr. 216/30.05.2006, cu modificările şi completările ulterioare, concesionarul are obligaţia să practice preţurile aprobate/avizate de autorităţile naţionale de reglementare in domeniu. Pentru energia termică livrată din centrala de cogenerare CET Sud Timişoara determinarea/ajustarea preţului se realizează pe baza unei formule avizate de către autoritatea naţională de reglementare în domeniu.
Urmare a celor prezentate mai sus, considerăm necesară şi oportună aprobarea preţului pentru energia termică produsă în cogenerare şi livrată din centrala de cogenerare CET Sud Timişoara, aparţinând S.C. Compania Locală de Termoficare COLTERM S.A., în conformitate cu Avizul A.N.R.E. nr. 16/06.09.2017.

